Publication: Magyar Közlöny
Issue: MK-2010-30 (Year: 2010, Number: 30)
Era: contemporary
Section: A polgári perrendtartásról szóló 1952. évi III. törvény a következõ XXII. fejezettel egészül ki:
Paragraph Index: 704

(4) Ha a fél – tör vény rendelkezése ellenére – a keresetlevelet a bírósághoz nyújtotta be, azt a bíróság vizsgálat (124. §) nélkül haladéktalanul megküldi az ügyben eljárt jegyzõnek. A (2) bekezdésben foglaltak ebben az esetben is meg fele lõen irányadóak azzal, hogy a keresetlevelet határidõben benyújtottnak kell tekinteni, ha azt a megváltoztatni kért birtokvédelmi határozat közlésétõl számított 30 napon belül ajánlott küldeményként postára adták vagy a bírósághoz benyújtották. 348/C. § (1) Ha a keresetlevél a birtoklás kérdésében hozott határozat végrehajtásának felfüggesztésére irányuló kérelmet tartalmaz, a bíróság annak tárgyában soron kívül, de legkésõbb a keresetlevél és az ügy iratainak a bírósághoz érkezésétõl számított nyolc napon belül határoz. A keresetlevél benyújtását köve tõen elõterjesztett felfüggesztés iránti kérelemrõl a bíróság a kérelemnek a bírósághoz érkezésétõl számított nyolc napon belül határoz.

Source: https://magyarkozlony.hu/hivatalos-lapok/aef3b867a5983376ae72dae5041ff95ee7775d3c/dokumentumok/cabe011a2c95c46411277120cb134590b6d62a44/letoltes